આશિષ ચૌહાણ(TNN), અમદાવાદઃ શહેરમાં ટ્રાફિક પોલીસ તેના ખરા મિજાજમાં આવી છે અને કોઈની પણ સાડીબાર રાખ્યા વગર ટ્રાફિક રુલ્સના નિયમોનું ભંગ કરનાર દરેક વ્યક્તિને દંડ ફટકારી રહી છે. ત્યારે ટ્રાફિક વિભાગના એક રિપોર્ટમાં ખુલાસો થયો છે કે કુલ વસુલવામાં આવેલ દંડ પૈકી અડધાથી વધુ દંડ ટ્રાફિક સિગ્નલ પર સ્ટોપ લાઇન ક્રોસ કરી જવાના મામલે ફટકારાયો છે. જે જણાવે છે કે મોટાભાગના લોકોને એજ ખબર નથી કે ટ્રાફિક સિગ્નલ પર રેડ લાઈટ મળે ત્યારે ક્યાં ઉભા રહી જવું.